দুর্গাপুরের বিচার চেয়ে ‘আবার রাত দখল’ এর ডাক অভয়া মঞ্চে

কলকাতা: দুর্গাপুর কাণ্ডের (Durgapur Case) প্রতিবাদে মঙ্গলবার ফের যাদবপুরে রাত দখলের ডাক য(Reclaim Night)। ১৪ অক্টোবর ‘আবার রাত দখল’ অভিযানের ডাক দিল অভয়া মঞ্চের প্রতিবাদীরা। দুর্গাপুরে বেসরকারি মেডিক্যাল কলেজের ছাত্রীর গণধর্ষণের ঘটনার প্রতিবাদে আজ মধ্যরাতে ‘রাত দখল’এ নামছে অভয়া মঞ্চ। মহিলা, রূপান্তরকামী ও বৃহন্নলাদের মিলিত সংগঠন অভয়া মঞ্চের দাবি, বিভিন্ন পেশা ও সমাজের সব স্তরের মহিলারা আজ রাত ৮টায় যাদবপুরে ৮বি বাসস্ট্যান্ডে জড়ো হবেন।

অভয়া মঞ্চের সদস্যের কথায়, ‘আরজি কর কাণ্ডের ন্যায় বিচারের দাবিতে রাস্তায় নেমেছি। কিন্তু দেখা যাচ্ছে, কিছু বদল হয়নি। ডাক্তার সহ মহিলারা সুরক্ষিত নন এই রাজ্যে। এমনকী কলেজ ক্যাম্পাসেও। প্রশাসন এখনও ঘুমোচ্ছে। মহিলা, রূপান্তরকামী ও বৃহন্নলারা যে কোনও সময়ে রাস্তায় যাতে নিাপদ থাকেন, তার জন্য আমাদের রাস্তায় নামতেই হবে। তাই আবার রাত দখল হবে।’ প্রসঙ্গত, দুর্গাপুর গণধর্ষণকাণ্ডে নির্যাতিতার সঙ্গে ফোনে কথা বললেন ওড়িশার মুখ্যমন্ত্রী। নির্যাতিতার সঙ্গে কথা বলে পাশে থাকার আশ্বাস ওড়িশার মুখ্যমন্ত্রীর। ডাক্তারির ছাত্রী ছাড়াও মায়ের সঙ্গেও কথা বললেন ওড়িশার মুখ্যমন্ত্রী। দোষীদের কঠোর শাস্তির জন্য যাবতীয় পদক্ষেপের আশ্বাস মোহনচরণ মাজির। দুর্গাপুরে আসা ওড়িশার মহিলা কমিশনের সঙ্গেও কথা মুখ্যমন্ত্রীর।

আরও পড়ুন:গতি পেল পার্পেল লাইন জমি দিল নেপাল সরকার, বদলে রেল কী দিল?

অন্য খবর দেখুন